CELEX: 62020TN0470
Language: mt
Date: 2020-07-23 00:00:00
Title: Kawża T-470/20: Rikors ippreżentat fit-23 ta’ Lulju 2020 – DD vs FRA

12.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 339/22
            
         
      Rikors ippreżentat fit-23 ta’ Lulju 2020 – DD vs FRA
      (Kawża T-470/20)
      (2020/C 339/29)
      Lingwa tal-kawża: l-Ingliż
      
         Partijiet
      
      
         Rikorrent: DD (rappreżentanti: A. Blot u L. Levi, avukati)
      
         Konvenuta: L-Aġenzija tal-Unjoni Ewropea għad-Drittijiet Fundamentali (FRA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-Direttur tal-FRA tal-11 ta’ Novembru 2019 li tagħti s-sanzjoni dixxiplinari ta’ revoka, effettiva mill-15 ta’ Novembru 2019;
               
            
                  —
               
               
                  jekk hemm bżonn, tannulla d-deċiżjoni tad-Direttur tal-FRA tal-15 ta’ April 2020, li waslet fl-istess jum, li tiċħad l-ilment tar-rikorrent tas-16 ta’ Diċembru 2019 kontra l-imsemmija deċiżjoni;
               
            
                  —
               
               
                  tikkumpensa d-dannu morali u materjali mġarrab mir-rikorrent;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ sensieli ta’ motivi relatati ma’ kwistjonijiet ta’ mertu u ta’ proċedura, rispettivament, u l-prinċipju ta’ proporzjonalità.
      Fuq il-mertu:
      
                  1.
               
               
                  L-ewwel motiv fuq il-mertu bbażat fuq żball ta’ liġi u żball manifest ta’ evalwazzjoni – Ksur tal-prinċipju ta’ ċertezza legali – Ksur tal-Artikolu 7(1) tad-dritt Awstrijak tad-drittijiet tal-awtur – Ksur tal-Artikolu 11 tal-Karta tad-Drittijiet Fundamentali.
               
            
                  2.
               
               
                  It-tieni motiv fuq il-mertu bbażat fuq il-ksur tal-prinċipji ta’ amministrazzjoni tajba u ta’ diliġenza dovuta – Ksur tal-prinċipju ta’ preżunzjoni ta’ innoċenza – Oneru tal-prova – Realtà tal-fatti mhux ipprovata – Obbligu ta’ proporzjonalità fid-dikjarazzjonijiet magħmula.
               
            
                  3.
               
               
                  It-tielet motiv fuq il-mertu bbażat fuq nuqqas ta’ imparzjalità, newtralità u oġġettività tad-Direttur bħala Awtorità tal-Ħatra – Ksur tal-preżunzjoni ta’ innoċenza – Użu ħażin ta’ poter.
               
            
                  4.
               
               
                  Ir-raba’ motiv fuq il-mertu bbażat fuq żbalji manifesti ta’ evalwazzjoni.
                  
                              —
                           
                           
                              i. L-allegat ksur mir-rikorrent tal-Artikolu 11 tar-Regolamenti tal-Persunal huwa fattwalment infondat.
                           
                        
                              —
                           
                           
                              ii. L-allegat ksur mir-rikorrent tal-Artikolu 12 tar-Regolamenti tal-Persunal huwa fattwalment infondat.
                           
                        
                              —
                           
                           
                              iii. L-allegat ksur mir-rikorrent tal-Artikolu 21 tar-Regolamenti tal-Persunal huwa fattwalment infondat.
                           
                        
            Fir-rigward tal-proċedura, ir-rikorrent jilmenta dwar l-irregolaritajiet proċedurali li ġejjin:
      
                  1.
               
               
                  L-ewwel motiv proċedurali bbażat fuq il-fatt li l-ftuħ tal-investigazzjoni amministrattiva kien nieqes minn provi, anki dawk prima facie, u li l-proċeduri dixxiplinari nfetħu irregolarment.
               
            
                  2.
               
               
                  It-tieni motiv proċedurali bbażat fuq nuqqas ta’ osservanza tal-mandat mill-persuna responsabbli għall-investigazzjoni – Huwa wkoll allegat il-ksur mill-konvenuta tal-Artikolu 4(2) u tal-Artikolu 7(6) tad-Deċiżjoni tal-FRA Nru 2013/01 (1), tal-Artikoli 4(1)(a), 4(1)(b), 4(1)(c), 4(1)(d) u 5(1)(a) tar-Regolament (UE) 2018/1725 (2), u, qabel l-applikabbiltà tar-Regolament 2018/1725, tal-Artikoli 4(1)(a), 4(1)(b), 4(1)(c), 4(1)(d) u 5(1)(a) tar-Regolament (KE) 45/2001 (3) – Huwa wkoll allegat, barra minn hekk, il-ksur tal-effetti ta’ sentenza ta’ annullament.
               
            
                  3.
               
               
                  It-tielet motiv proċedurali bbażat fuq nuqqas ta’ imparzjalità, newtralità u oġġettività tal-persuna responsabbli għall-investigazzjoni.
               
            
                  4.
               
               
                  Ir-raba’ motiv proċedurali bbażat fuq il-ksur tad-drittijiet tad-difiża, b’mod partikolari tad-dritt għal smigħ – Huwa wkoll allegat il-ksur mill-konvenuta tal-Artikoli 1 u 2 tal-Anness IX tar-Regolamenti tal-Persunal u tal-Artikolu 12 tiegħu.
               
            
                  5.
               
               
                  Il-ħames motiv proċedurali bbażat fuq il-ksur tal-prinċipju ta’ amministrazzjoni tajba u tad-dmir ta’ premura – Huwa wkoll allegat il-ksur mill-konvenuta tat-terminu raġonevoli u tal-Artikolu 22 tal-Anness IX tar-Regolamenti tal-Persunal.
               
            Barra minn hekk, ir-rikorrent jinvoka, sussidjarjament, il-ksur tal-prinċipju ta’ proporzjonalità.
      
         (1)  Deċiżjoni dwar it-Twettiq ta’ Inkjesti Amministrattivi u Proċeduri Dixxiplinari.
      
         (2)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).
      
         (3)  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni tal-individwi fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dik id-data (ĠU Edizzjoni Speċjali bil-Malti, Kapitolu 13, Vol. 26, p. 102, rettifika fil-ĠU 2013, L 298, p. 50).